Apvalioji viksva

Vignea teretiuscula (Gooden.) Rchb.
 Vignea diandra (Schrank) Soják
 Physiglochis teretiuscula (Gooden.) Raf.
 Caricina teretiuscula (Gooden.) St.-Lag.
 Carex teretiuscula Gooden.
 Carex ehrhartiana Hoppe ex Boott
 Carex bernardina  Parish
 Carex pseudoparadoxa S.Gibson

 Carex teretiuscula var. tenella
 Carex teretiuscula var. ramosa
 Carex teretiuscula var. nana
 Carex teretiuscula var. major
 Carex teretiuscula var. ehrhartiana
 Carex teretiuscula var. crassior
 Carex teretiuscula var. ampla
 Carex paradoxa var.pseudoparadoxa
 Carex paniculata var. minor
 Carex paniculata var. diandra
 Carex fulva var. hornschuchiana
 Carex diandra var. ramosa 
 Carex diandra var. ampla
 Carex paradoxa subsp.pseudoparadoxa
 Carex teretiuscula f. simplicior 
 Carex diandra f. tenella
 Carex diandra f. major
 Carex diandra f. longibracteata
 Carex diandra f. conguesta

Apvalioji viksva (Carex diandra) – viksvuolinių (Cyperaceae) šeimos, viksvų genties daugiametis augalas.
Apvaliosios viksvos pavadinimas kilo iš lotyniškų žodžių: „carex“ – viksva, „diandra“ – dvivyris, dvikuokis.

 Morfologija 

Daugiametis, žolinis, pilkai žalias, retakeris, 25–70 cm aukščio augalas, išauginantis trumpą, įstrižai kylantį šakniastiebį. Kupstai nedideli, reti. Stiebai statūs, ploni, tiesūs, rečiau truputį lenkti, gana standūs, viršutinėje dalyje tribriauniai, šiek tiek iškiliais šonais, šiurkštūs, apačioje – apvalūs, švelnūs, pamate su tamsiai rudomis, nežymiai blizgančiomis, sveikomis, be skaidulų, belapėmis makštimis. Stiebų pamatuose supančių apatines makštis pernykščių metų lapų skaidulų nėra arba jos nežymios. Lapai standūs, trumpesni už stiebus, siaurai linijiški, smailiomis, tribriaunėmis viršūnėmis, 1–2 mm pločio, labai šiurkštūs, išilgai sulenkti arba lovelio pavidalo, stiebų apatinėje dalyje susitelkę. Žiedynas – gana tanki, cilindriška, 2–3,5 cm ilgio ir 5–8 mm pločio, apatinėje dalyje kartais šakota varpa, žiedynlapis rudas, nedidelis, jo kraštai plėviniai, viršūnė akuotuota. Varputė viršuje susideda iš nedaugelio kuokelių žiedų, apačioje – iš piestelinių. Pažiedės kiaušiniškos, smailios, rausvai rudos arba šviesiai rudos, su šviesiu ruoželiu per vidurį ir plačiais, plėviniais, blizgančiais pakraščiais, trumpesnės už maišelius. Maišeliai kriaušiški, plačiu pamatu, 2,5–3 mm ilgio, tamsiai rudi, beveik juodi (tik snapelio pakraščiai truputį šviesesni), blizgantys, trumpai kotuoti, jų išorinė pusė gumbiškai iškili, vos pastebimai gyslota, turi aiškias klostes pamate, vidinė – mažai iškili, begyslė; iš pradžių jie staigiai, o arčiau viršūnės – laipsniškai siaurėja, užsibaigdami pleištišku, lenktu, iš vienos pusės, sveiku, iš kitos – beveik iki pat pamato skeltu, siaurai sparnuotu, dantytais pakraščiais snapeliu. Vaisiai lęšiški, apie 2 mm ilgio ir 1,5 mm pločio. Sėklas išplatina vanduo.

Žydi gegužės – birželio mėnesį.

 Augavietės 

Auga žemapelkėse, pelkėtose pievose, paežerių liūnuose dažnai masiškai. Hemikriptofitas. Sudaro vieną plačiausiai žemapelkėse paplitusią () formaciją.

Paplitimas Lietuvoje: dažna visoje šalyje. Kaip edifikatorinė rūšis įeina į: () + () + (), () + () + (), () + (), () + () + (), () + (), () + () asociacijas.

Bendras palitimas: beveik visa Europa, išskyrus pietinius ir pietrytinius europinės Rusijos dalies rajonus, dažniausiai miškų, rečiau tundrų ir stepių zonose, Sibiras, Tolimieji Rytai, Kaukazo, Vidurinės Azijos, Himalajų kalnų subalpinių pievų bei miškų juostos, Kanarų salos, Šiaurės Amerika. Priklauso borealiniam floros elementui.

 Lietuvoje rastos Apvaliosios viksvos formos 

Carex diandra var. major (Koch) Asch. et Gr. – dideli augalai, tankesniais kerais, platesniais lapais ir didesniais žiedynais, negu tipinė forma. Trinapolis (Vilniaus apyl.), Žuvinto pelkė (Marijampolės raj.).
Carex diandra f. conguesta Lek. f. nova in Add. – šakniastiebis labai trumpas, augalas be palaipių; žiedynas trumpas, storokas. Rimaičių ežeras (Šeduva) .

 Literatūra 

 P. Snarskis, „Vadovas Lietuvos augalams pažinti“, Vilnius, 1969 m.
 V. Galinis, „Vadovas Lietuvos TSR vandens augalams pažinti“, Vilnius, 1980 m.

Viksvos